La música dels Concerts de Tardor sona al Castell d'Alaquàs
20/10/2005 10:57:00

# La música dels Concerts de Tardor sona al Castell d'Alaquàs

*   20/10/2005 10:57:00
*   [Imprimir](#)
*   Compartir
*    https://www.alaquas.org/documento.asp?id\_do=9691

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9691%2F1&title=Ajuntament%20d%27Alaqu%C3%A0s.%20Prensa.La%20m%C3%BAsica%20dels%20Concerts%20de%20Tardor%20sona%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9691/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9691/9691_Form_4.jpg)](https://www.alaquas.org/ficheros/documentos/2005/2/9691/9691_Form_10.jpg "<a href='https://www.alaquas.org/ficheros/documentos/2005/2/9691/9691_Form_10.jpg' target=_blank><i class='fa fa-external-link' aria-hidden='true'></i>.La música dels Concerts de Tardor sona al Castell d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9691&idioma=1&autotraduce=0)

El cicle de concerts de música tradicional i valenciana arriba a la seua onzena edició

De nou, els mesos d'octubre i novembre s'omplin de música al Castell d'Alaquàs amb l'onzena edició de Concerts de Tardor. Es tracta d'un cicle de música tradicional i valenciana organitzat per l'Ajuntament d'Alaquàs en què tenen cabuda tant grups locals com nacionals dins d'aquest estil musical.

La Banda Simfònica de la UMA i la Unió Musical de Benetússer van ser les encarregades d'alçar el teló d'aquesta onzena edició de Concerts de Tardor amb una actuació que va realitzar-se el dissabte 15 d'octubre a l'Auditori Nou d'Alaquàs. La resta del cicle sonarà, com altres anys, al claustre del Castell d'Alaquàs.

La propera actuació se celebrarà el divendres 21 d'octubre a les 20 hores i estarà a càrrec de Capella de Ministrers, que actua per segona vegada en aquest cicle per la bona acollida que va tindre en la seua darrera actuació.

Capella de Ministrers oferirà música instrumental de l'edat mitjana entre la qual destacaran obres d'Alfons X el Savi. Aquesta formació està integrada per Carles Magraner a la viella i rabell, David Antich a les flautes, Juan Manuel Rubio a la viola de roda, l'arpa, el llaüt i el sas i Pau Ballester en les percussions i carilló.

Al llarg d'aquest mes d'octubre i de novembre també actuaran dins de Concerts de Tardor 'Forma Antiqva' el dissabte 5 de novembre, Marta Mathéu i Joxe B. Bilbao el diumenge 6 de novembre, l'Orfeó Polifònic d'Alaquàs el divendres 18 de novembre, La Folía el dissabte 19 de novembre i el Cor de Cambra Mestral el diuemnge 27 de novembre.

L'entrada a totes les actuacions de Concerts de Tardor és lliure.